ระเบียบกรมการจัดหางานระเบียบกรมการจัดหางานว่าด้วยหลักเกณฑ์และวิธีการคืนเงินประกันค่าใช้จ่ายในการส่งลูกจ้างกลับออกไปนอกราชอาณาจักรให้แก่ลูกจ้างซึ่งถูกหักเงินค่าจ้างส่งเข้ากองทุนเพื่อการส่งคนต่างด้าวกลับออกไปนอกราชอาณาจักรพ.ศ. ๒๕๕๗[๑] เพื่อให้การคืนเงินประกันค่าใช้จ่ายในการส่งลูกจ้างกลับออกไปนอกราชอาณาจักรให้แก่ลูกจ้างซึ่งถูกหักเงินค่าจ้างส่งเข้ากองทุนเพื่อการส่งคนต่างด้าวกลับออกไปนอกราชอาณาจักรเป็นไปด้วยความเรียบร้อยและมีประสิทธิภาพอาศัยอำนาจตามความในมาตรา ๑๘ วรรคสี่แห่งพระราชบัญญัติการทำงานของคนต่างด้าว พ.ศ. ๒๕๕๑ อธิบดีกรมการจัดหางานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการจัดหางาน ว่าด้วยหลักเกณฑ์และวิธีการคืนเงินประกันค่าใช้จ่ายในการส่งลูกจ้างกลับออกไปนอกราชอาณาจักรให้แก่ลูกจ้างซึ่งถูกหักเงินค่าจ้างส่งเข้ากองทุนเพื่อการส่งคนต่างด้าวกลับออกไปนอกราชอาณาจักรพ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้ลูกจ้าง หมายความว่าคนต่างด้าวซึ่งได้รับใบอนุญาตทำงานและถูกหักค่าจ้างนำส่งเงินเข้ากองทุนเพื่อการส่งคนต่างด้าวกลับออกไปนอกราชอาณาจักรซึ่งได้เดินทางกลับออกไปนอกราชอาณาจักรโดยค่าใช้จ่ายของตนเองเงินประกันค่าใช้จ่ายหมายความว่าเงินที่นายจ้างหักจากค่าจ้างของลูกจ้างส่งเข้ากองทุนเพื่อการส่งคนต่างด้าวกลับออกไปนอกราชอาณาจักรข้อ ๔ ลูกจ้างที่ประสงค์จะขอคืนเงินประกันค่าใช้จ่ายสามารถดำเนินการได้อย่างใดอย่างหนึ่ง ดังต่อไปนี้(๑) ลูกจ้างซึ่งประสงค์จะขอคืนเงินประกันค่าใช้จ่าย ณวันเดินทางกลับออกไปนอกราชอาณาจักร ให้ลูกจ้างยื่นคำร้องตามแบบ ก.ต. ๑ท้ายระเบียบนี้ต่อนายทะเบียนในวันที่เดินทางกลับออกไปนอกราชอาณาจักร ณด่านตรวจคนเข้าเมือง พร้อมเอกสารหลักฐาน ดังนี้(ก)ใบรับเงินค่าจ้างของลูกจ้างที่นายจ้างนำส่งเข้ากองทุนเพื่อการส่งคนต่างด้าวกลับออกไปนอกราชอาณาจักร(ตท. ๑๒) หรือหนังสือรับรอง (ตท. ๑๓) หรือใบแทนหนังสือรับรองฉบับจริง(ข) สำเนาหลักฐานอย่างใดอย่างหนึ่งดังต่อไปนี้๑) บัตรประจำตัวคนซึ่งไม่มีสัญชาติไทย (ทร. ๓๘/๑)๒) หนังสือเดินทาง (Passport)๓) เอกสารใช้แทนหนังสือเดินทาง(๒)ลูกจ้างซึ่งประสงค์จะขอคืนเงินประกันค่าใช้จ่ายล่วงหน้าก่อนวันเดินทางกลับออกไปนอกราชอาณาจักรให้ยื่นหนังสือแจ้งความประสงค์ขอคืนเงินตามแบบ ก.ต. ๒ท้ายระเบียบนี้ก่อนเดินทางกลับออกไปนอกราชอาณาจักรไม่น้อยกว่าสิบห้าวัน ณสำนักงานจัดหางานจังหวัดหรือสำนักจัดหางานกรุงเทพเขตพื้นที่พร้อมเอกสารหลักฐานตามข้อ๔ (๑) (ก) (ข)(๓)ลูกจ้างซึ่งเดินทางกลับออกไปนอกราชอาณาจักรแล้วและประสงค์ขอคืนเงินประกันค่าใช้จ่ายให้ยื่นคำร้องขอคืนเงินตามแบบ ก.ต. ๑ ท้ายระเบียบนี้ต่อนายทะเบียน ณด่านตรวจคนเข้าเมืองหรือโดยส่งทางไปรษณีย์ลงทะเบียนตอบรับไปยังสำนักงานกองทุนเพื่อการส่งคนต่างด้าวกลับออกไปนอกราชอาณาจักรพร้อมเอกสารหลักฐานตามข้อ๔ (๑) (ก) (ข)กรณีลูกจ้างตามวรรคหนึ่งถึงแก่ความตายให้ทายาทโดยธรรมซึ่งประสงค์จะขอคืนเงินประกันค่าใช้จ่ายดำเนินการตามวรรคหนึ่งยื่นคำร้องขอคืนเงินตามแบบ ก.ต. ๓ ท้ายระเบียบนี้พร้อมเอกสารหลักฐานเพิ่มเติมดังนี้(ก) หลักฐานแสดงการเสียชีวิตของลูกจ้าง(ข) หลักฐานแสดงการเป็นทายาทโดยธรรมทั้งนี้เอกสารหลักฐานดังกล่าวต้องผ่านการรับรองจากกระทรวงการต่างประเทศของประเทศซึ่งลูกจ้างถือสัญชาติข้อ ๕ ให้นายทะเบียนพิจารณาคำขอและคืนเงินประกันค่าใช้จ่ายให้แก่ลูกจ้างให้เสร็จสิ้นภายในสามสิบวันนับแต่วันที่ได้รับเอกสารหลักฐานครบถ้วนถูกต้องประกาศณ วันที่ ๓๑ มีนาคม พ.ศ. ๒๕๕๗ประวิทย์เคียงผลอธิบดีกรมการจัดหางาน[เอกสารแนบท้าย]๑.แบบคำร้องขอคืนเงินประกันค่าใช้จ่ายในการส่งคนต่างด้าวกลับออกไปนอกราชอาณาจักร(แบบ ก.ต. ๑)๒.หนังสือแจ้งความประสงค์ล่วงหน้าเพื่อขอคืนเงินประกันค่าใช้จ่ายในการส่งคนต่างด้าวกลับออกไปนอกราชอาณาจักร(แบบ ก.ต. ๒)๓. แบบคำร้องขอคืนเงินประกันค่าใช้จ่ายในการส่งคนต่างด้าวกลับออกไปนอกราชอาณาจักรกรณีลูกจ้างถึงแก่ความตายภายหลังเดินทางออกนอกราชอาณาจักร (แบบ ก.ต. ๓)(ดูข้อมูลจากภาพกฎหมาย)ปริยานุช/ผู้จัดทำ๑๗ เมษายน ๒๕๕๗กฤษดายุทธ/ผู้ตรวจ๑๗ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๖๒ ง/หน้า ๑/๑๑ เมษายน ๒๕๕๗